als_Latn dik_Latn sag_Latn
Alba Malltezi bën një vëzhgim interesant në gazetën shqiptarja.com. Po e publikojmë pothuaj të tërin:
“Kur Kryeprokurorja Ina Rama doli para mediave për të bërë publike hetimet që çuan në kërkesën për arrest me burg të kreut të Gardës së Republikës për vrasjen direkte të një qytetari shqiptar, më erdhi një dyshim: A ka dorëzuar në Gjykatën e Tiranës prokuroria gjithë provat e mundshme për të mos lënë shteg alibish për ata që akuzohen për vrasje dhe për fshehje flagrante të provave?
Në gazetën Shekulli, gazetarët Flamur Vezaj dhe Lindita Çela, zbulojnë se dëshmia e shefit të armatimit të Gardës, Mark Ndoji, i cili thotë se pistoleta Beretta nr. P52796Z ishte e Ndrea Prendit, kreut të Gardës që akuzohet për vrasjen me këtë pistoletë të qytetarit Faik Myrtaj, ishte lënë jashtë dosjes së dorëzuar në Gjykatën e Tiranës. Kjo e fundit, përfitoi me nxitim të jepte “arrest shtëpie” për personat që akuzohen jo vetëm për vrasje, por dhe për fshehje dhe manipulim flagrant të provave.
E pra, pas një viti hetim, prokuroria, ka luksin të lërë jashtë dëshmi të rëndësishme, duke vënë në debat dhe në sherr një opinion të tërë publik nëse ‘është apo jo pistoleta që vrau Myrtajn e Ndrea Prendit’.”
Re.Pu.
Une jam i sigurte qe e bejn kastile. Nuk i harrojne deshmite keta jo, po bejne akuza te arnume
als_Latn als_Latn als_Latn als_Latn quy_Latn als_Latn